الخلافه العباسيه فى القاهره

thumb|200px|علم العباسيين
**الخلافه العباسيه فى القاهره** أحياها السلطان الظاهر بيبرس فى مصر كتعويض للخلافه العباسيه اللى خلصت فى بغداد بعد سقوط بغداد فى ايدين المغول بقيادة هولاكو سنه 1258. هدف بيبرس - و هوه سياسى محنك - كان ان الخلافه تبقى فى مصر فتعطى شرعيه للحكم المملوكى التى قامت فى مصر سنه 1250 على انقاض الدوله الايوبيه حيث ظل حكم المماليك مزعزعا وبحاجة لشرعيه من الخليفه اللى رفض حكم شجر الدر بحجة انها ست حيث اقتضت النظم فى العصر الايوبى ان الخليفه العباسى يقر سلطنة الحاكم لحد يبقى حكمه شرعى. الخلافه العباسيه فى مصر كانت هى الخلافه الوحيده بعد ما وقعت الخلافه فى بغداد
عدد خلفا القاهره سبع عشر و من اشهرهم المستعين بالله ابو الفضل العباس الذى اتسلطن سنه 1412 ف بقا خليفه و سلطان فى نفس الوقت. واستمرت الخلافه العباسيه فى القاهره لحد الفتح العثمانى لمصر سنه 923 هـ فنقل العثمانيين اخر الخلفا " المتوكل على الله الثالت " على استنبول و انتهى امر الخلافه العباسيه القاهريه.

## قصة اول خليفه عباسى قاهرى
السلطان قطز بعد انتصاره فى معركة عين جالوت كان استدعى واحد عباسى اسمه " ابو العباس احمد " على دمشق وبايعه بالخلافه. لكن قطز أغتيل و هو راجع مصر ، فالسلطان الجديد الظاهر بيبرس استدعى ابو العباس للقاهره، فلما اتأخر فى الطريق راح مستدعى عباسى تانى اسمه " ابو القاسم احمد " ، فوصلها قبل مايوصول ابو العباس احمد. لما وصل ابو العباس احمد القاهره و عرف بالذى حصل فضل انه يرجع الشام و ذهب الى حلب ، و هناك بايعه بالخلافه اميرها شمس الدين أقوش البرلى المنشق على السلطان بيبرس. و فى مصر بايع بيبرس ابو القاسم اللى اتلقب بالخليفه المستنصر. بعد كده بيبرس قدم ليه أموال و سلاح وجيش صغير و ارسله الى العراق ليحارب المغول ، ولما وصل الى قلعة الرحبة قابل ابو العباس احمد ومعاه فرسان تركمان، فاتحدوا و طلعوا مع بعض على العراق، و لما وصلو مدينة هيت طلع عليهم المغول و قتلوا فيهم و غلبوهم، و اختفى ابو العباس احمد و ما بان ليه اثر من يومها ، و رجع ابو القاسم احمد ( المستنصر ) القاهرة وجعله الظاهر بيبرس خليفه عباسى. عن الحكايه دى ابدع ابن دانيال بابة طيف الخيال اللى تعتبر من أروع اعماله فى خيال الضل

## الخلفا العباسيين القاهريين

* المستنصر بالله ابو القاسم احمد 1261–1262
* الحاكم بأمر الله احمد 1262–1302
* المستكفى بالله سليمان 1302–1340
* الواثق بالله ابراهيم 1340–1341
* الحاكم بأمر الله احمد ابن المستكفى 1341–1352
* المعتضد بالله ابو بكر 1352–1362
* المتوكل على الله ابو عبد الله محمد 1362–1377
* المستعصم بالله التانى 1377–1377
* المتوكل على الله ابو عبد الله محمد 1377–1383
* الواثق بالله عمر 1383–1386
* المستعصم بالله زكريا 1386–1389
* المتوكل على الله ابو عبد الله محمد 1389–1406
* المستعين بالله العباس 1406–1414
* المعتضد بالله ابو الفتح داود 1414–1441
* المستكفى بالله ابو الربيع سليمان 1441–1451
* القائم بأمر الله ابو البقاء حمزه 1451–1455
* المستنجد بالله الجمالى يوسف 1455–1479
* المتوكل على الله ابو العز عبد العزيز 1479–1497
* المستمسك بالله ابو الصبر يعقوب 1497–1508
* المتوكل على الله ابو عبد الله محمد 1508–1516
* المستمسك بالله يعقوب 1516–1517
* المتوكل على الله التالت 1517–1517
## شوف
* لستة حكام الدولة الإخشيديه
* لستة حكام الدولة الطولونية
* لستة الخلفاء الفاطميين
* لستة سلاطين الدولة الأيوبية
* لستة سلاطين الدولة المملوكية
* لستة ولاة مصر فى عهد الدولة العثمانية
* لستة حكام مصر من سلالة محمد على باشا
* لستة رؤساء مصر
* الدولة الفاطمية

تصنيف:مماليك
تصنيف:تاريخ مصر
تصنيف:تاريخ مصر المملوكيه
تصنيف:خلفا عباسيين
تصنيف:خلافه اسلاميه
تصنيف:دول اسلاميه
تصنيف:الدوله الايوبيه